Black Lace

Black Lace er et britisk popband som er kjent for sine humor- og festlåter, der «Agadoo» fra 1984 har hatt størst suksess. Bandet ble først kjent i 1979 da de representerte Storbritannia i Eurovision Song Contest 1979, der de endte på syvendeplass med «Mary Ann». Opp gjennom årene har det vært en rekke utskiftinger i bandet, der Colin Gibb er den eneste som har vært med siden starten. AllMusic omtaler Black Lace som bandet med minst «gate-kred i verden» og «de er som et frekt feriepostkort, de kan spille inn nærmest hvilken sang som helst, uansett hvor mye det skader imaget deres».

Bakgrunn
Bandets medlemmer hadde jobbet med musikk siden slutten av 1960-årene, og i 1975 formaliserte de samarbeidet og dannet Black Lace. Året etter turnerte de over hele Storbritannia og spilte inn sin første EP i 1977. De ble stemt frem som årets Yorkshire-band av BBC Radio Leeds.

I 1979 spilte Black Lace inn sin første singel, «Mary Ann», på ATV Music, og gruppen fikk platekontrakt EMI. Sangen vant den britiske finalen til Eurovision Song Contest, og gruppen fikk dermed representere Storbritannia i Eurovision Song Contest 1979 i Jerusalem. Sangen endte på syvendeplass av 19 deltakere og nådde en 42. plass på den britiske singellisten.

Oppfølgersingelen «So Long Suzy Baby» nådde ikke den britiske singellisten, men fikk noe suksess på Kontinentet, og de turnerte i Danmark i 1980 sammen med Suzi Quatro og Tommy Seebach. Black Lace og Seebach spilte blant annet inn «Hey Hey Jock McRay» for det danske platemarkedet.

I 1981 ble andet oppløst, men gjenoppsto som duo med Gibb og Barton. Det var som duo at gruppen fikk størst suksess med låter som «Superman» (1983) og «Agadoo» (1984). Sistnevnte solgte over 1 million eksemplarer verden over og nådde en andreplass på den britiske singellisten. Oppfølgersingelen «Do the Conga», nådde en tiendeplass på den britiske listen. Albumet Party Party – 16 Great Party Icebreakers solgte over  eksemplarer den første måneden etter utgivelse, og bandet fikk spillejobber over hele Europa.

Siden har bandet gjort mange coverversjonen av kjente låter som «You'll Never Walk Alone», «Cotton Eyed Joe» og «Macarena». Black Lace er fremdeles aktive som gruppe, og har sporadiske opptredener i Storbritannia.

Besetning
Nåværende medlemmer
Colin Gibb (1976–)
Gordon King (2016–)

Tidligere medlemmer 
Alan Barton (død 1995) – gitar, hovedvokal og bakgrunnsvokal (1973–1987)
Terry Dobson – trommer og kor (1973–1981)
Ian Howarth – hovedgitar (1973–1974) bassgitar
Steve Scholey – hovedvokal (1973–1981)
Dene Michael – hovedvokal, gitar(1987–1991)
Rob Hopcraft – hovedvokal (1991–2000)

Diskografi

Singler
 1979: «Mary Ann» (UK: 42)
 1979: «So Long Suzi Baby»
 1980: «Hey Hey Jock McRay» [kun i Danmark]
 1982: «Birds Dance» (også kjent som «The Birdie Song») (As 'Buzby')
 1983: «Superman (Gioca Jouer)» (UK: 9)
 1983: «Hey You»
 1984: «Agadoo» (UK: 2)
 1984: «Do the Conga» (UK: 10)
 1985: «El Vino Collapso» (UK: 42)
 1985: «I Speaka Da Lingo» (UK: 49)
 1985: «Hokey Cokey» (UK: 31)
 1986: «Viva La Mexico»
 1986: «Wig Wam Bam» (UK: 63)
 1989: «Gang Bang»
 1990: «I Am The Music Man» (UK: 52)
 1991: «Jamin the 60's» (som 'Barracuda')
 1992: «Penny Arcade»
 1994: «Cotton Eyed Joe»
 1996: «The Electric Slide»
 1997: «Macarena»
 1997: «Agadoo – 106 Mix» (gjeninnspilling) (UK: 64)
 2000: «Follow the Leader»
 2009: «Mega-Mega Mix» [Kun i Spania]
 2009: «Agadoo Mambo» (Dene Michael)
 2009: «Music Man 2009» (Dene Michael)
 2010: «We Are the England Fans» (Dene Michael)
 2011: «Do The Conga (Trainline mix)» (Dene Michael)
 2015: «Agadoo 2015 (crisp mix)» (Dene Michael)
 2015: «Agadoo (The Space Mix)»

Album
 1984: Black Lace
 1984: Party Party – 16 Great Party Icebreakers (UK: 4)
 1985: Party Party 2 (UK: 18)
 1986: Party Crazy (UK: 58)
 1987: 16 Greatest Party Hits
 1990: 20 All Time Party Favourites
 1993: Action Party
 1995: Saturday Night
 1997: Greatest Hits
 1998: What a Party
 2000: Black Lace's Greatest Ever Party Album
 2006: Black Lace: Greatest Hits
 2010: The Blue Album – Banned in the UK [World-wide distribution]
 2013: The Blue Album – Banned in the UK – 'Re-Release' [World-wide distribution]
 2014: Black Lace 'Live Beach Party'  (limited edition)

Referanser

Eksterne lenker 
 
 
  Official Black Lace website
 Colin Gibb – Black Lace
 N.O.W. Music Co (Black Lace) web page
 And Then Came Agadoo – book website
 Denemichael.co.uk 

Britiske musikkgrupper
Eurovision Song Contest-deltakere for Storbritannia
Band etablert i 1975